અમદાવાદ: શહેરમાં ચોમાસું જામ્યું હોઇ મ્યુનિ. કોર્પોરેશન દ્વારા ચૂંટાયેલા પ્રતિનિધિઓના બજેટ તેમજ જનરલ કેપિટલ બજેટમાંથી રોપાના રક્ષણ માટેના ટ્રીગાર્ડની ખરીદીની કવાયત શરૂ કરાઇ છે, જોકે પ્રતિવર્ષની જેમ આ વર્ષે પણ ટ્રીગાર્ડની ખરીદીમાં કૌભાંડની ચર્ચા ઊઠી છે. ત્રણ ઝોનની ખરીદીના ટેન્ડર પૈકી બે ટેન્ડર તો એક જ કંપનીના મંજૂર કરાયાં છે. ઉપરાંત સૌથી આશ્ચર્યજનક બાબત એ છે કે તંત્રની ખરીદીના ઊંચા અંદાજથી કોન્ટ્રાકટરો ૪ર ટકા ઓછા ભાવમાં તૈયાર થયા છે.